CELEX: 32021R0407
Language: et
Date: 2020-11-03 00:00:00
Title: Komisjoni delegeeritud määrus (EL) 2021/407, 3. november 2020, millega muudetakse Euroopa Parlamendi ja nõukogu määrust (EL) nr 528/2012, et kanda sidrunhape toimeainena selle I lisasse (EMPs kohaldatav tekst)

9.3.2021   
               
               
                  ET
               
               
                  Euroopa Liidu Teataja
               
               
                  L 81/15
               
            
         KOMISJONI DELEGEERITUD MÄÄRUS (EL) 2021/407,
         3. november 2020,
         millega muudetakse Euroopa Parlamendi ja nõukogu määrust (EL) nr 528/2012, et kanda sidrunhape toimeainena selle I lisasse
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 28 lõiget 1,
         ning arvestades järgmist:
         
                     (1)
                  
                  
                     Sidrunhapet on hinnatud olemasoleva toimeainena komisjoni delegeeritud määrusega (EL) nr 1062/2014 (2) kehtestatud ja määruse (EL) nr 528/2012 artikli 89 lõikes 1 osutatud läbivaatamisprogrammi raames.
                  
               
                     (2)
                  
                  
                     Kooskõlas delegeeritud määruse (EL) nr 1062/2014 artikli 7 lõikega 2 võttis biotsiidikomitee 16. veebruaril 2016 vastu Euroopa Kemikaaliameti (edaspidi „kemikaaliamet“) arvamuse, (3) võttes arvesse toimeainet hinnanud pädeva asutuse järeldusi. Kõnealuses arvamuses jõuti järeldusele, et tooteliiki 2 kuuluvad biotsiidid, mis sisaldavad sidrunhapet, võivad eeldatavalt vastata Euroopa Parlamendi ja nõukogu direktiivi 98/8/EÜ (4) artikli 5 nõuetele, mida kohaldati sidrunhappe heakskiitmise taotluse läbivaatamise suhtes vastavalt määruse (EL) nr 528/2012 artikli 90 lõikele 2.
                  
               
                     (3)
                  
                  
                     Seepärast kiideti komisjoni rakendusmäärusega (EL) 2016/1938 (5) heaks toimeaine sidrunhappe kasutamine tooteliiki 2 kuuluvates biotsiidides.
                  
               
                     (4)
                  
                  
                     Kemikaaliamet jõudis ka järeldusele, et sidrunhape ei põhjusta ohtu ja selle võib seega kanda määruse (EL) nr 528/2012 I lisasse.
                  
               
                     (5)
                  
                  
                     Võttes arvesse kemikaaliameti arvamust, on seepärast asjakohane kanda sidrunhape määruse (EL) nr 528/2012 I lisasse. Kuna sidrunhapet on hinnatud toimeaine toimiku põhjal, mis vastab direktiivi 98/8/EÜ artikli 11 lõikes 1 sätestatud nõuetele, tuleks sidrunhape kanda kõnealuse määruse I lisa 6. kategooriasse,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) nr 528/2012 I lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. november 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 167, 27.6.2012, lk 1.
         
            (2)  Komisjoni 4. augusti 2014. aasta delegeeritud määrus (EL) nr 1062/2014 Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).
         
            (3)  Biotsiidikomitee arvamus toimeaine heakskiitmise taotluse kohta: Sidrunhape, tooteliik: 2, ECHA/BPC/088/2016, vastu võetud 16. veebruaril 2016.
         
            (4)  Euroopa Parlamendi ja nõukogu 16. veebruari 1998. aasta direktiiv 98/8/EÜ, mis käsitleb biotsiidide turuleviimist (EÜT L 123, 24.4.1998, lk 1).
         
            (5)  Komisjoni 4. novembri 2016. aasta rakendusmäärus (EL) 2016/1938, millega kiidetakse heaks olemasoleva toimeaine sidrunhappe kasutamine tooteliiki 2 kuuluvates biotsiidides (ELT L 299, 5.11.2016, lk 54).
      
      
         
            LISA
            Määruse (EL) nr 528/2012 I lisasse artikli 25 punktis a osutatud toimeainete loetelu 6. kategooriasse lisatakse järgmine kanne:
            
                        
                           EÜ number
                        
                     
                     
                        
                           Nimetus/rühm
                        
                     
                     
                        
                           Piirang
                        
                     
                     
                        
                           Märkused
                        
                     
                  
                        „201-069-1
                     
                     
                        Sidrunhape
                     
                     
                        Toimeaine minimaalne puhtusaste (*1) 995 g/kg
                     
                     
                        CASi number 77-92-9
                     
                  
               (*1)  Selles veerus esitatud puhtusaste on minimaalne puhtusaste, mille juures toimeainet hinnati. Turule lastud tootes võib olla sama või erineva puhtusastmega toimeaine, kui on tõendatud, et see on tehniliselt samaväärne hinnatud toimeainega.“